આ જ વંશના મહારાણા મહાદેવજીએ પોતાના શાસનકાળની રજતજયંતીની સ્મૃતિ જાળવવા જ્યુબિલી હોલ તરીકે આ સંગ્રહાલયનું મકાન બાંધ્યું. 1921માં મુંબઈના ગવર્નર સર લેસ્લી વિલ્સનની ધરમપુરની મુલાકાતની યાદગીરી જાળવવા તેમનાં પત્ની લેડી વિલ્સનના હસ્તે 31મી જાન્યુઆરી, 1928ના દિવસે જ્યુબિલી હોલને સંગ્રહાલયમાં ફેરવી જાહેર જનતા માટે ખુલ્લો મૂકયો. આ સંગ્રહાલયનું નામ ‘લેડી વિલ્સન મ્યુઝિયમ’ રાખવામાં આવ્યું.